400 Fortuna fans - og 150 Skovbakken-supportere gør i morgen deres indtog i Parken, når Fortuna Hjørring og Skovbakken mødes i finalen i 3F-cuppen, skriver 3F's side om kvindefodbold. Sidst de to stod overfor hinanden i en pokalfinale var i 2006 på Hjørring Stadion - den gang vandt nordjyderne med 5-1. Torsdag er der lagt op til et mere jævnbyrdigt opgør, og fansene glæder sig til at indtage nationalarenaen. I Nordjylland tager en del af tilskuerne allerede af sted onsdag, mens resten kører i fire busser og egne biler klokken 5:00 torsdag morgen. - Vi glæder os til en god nordjysk dag i Parken, og vi satser på, at vi trækker lidt AaB-fans med ind og se kvindekampen, siger Kjeld Simonsen der er sponsorchef i Hjørring.

Referat:
Fortuna Hjørring og Skovbakken har samlet flere busser med fans til torsdagens 3F-cupfinale i Parken.